
CERINŢE DE CALIFICARE:
Achiziţie servicii de medicina muncii şi servicii de analize medicale pentru salariaţii instituţiei în vederea supravegherii stării de sănătate pentru personalul angajat în cadrul Direcţiei Generale de Asistenţă Socială şi Protecţia Copilului Prahova (aparat propriu – sediu şi în cadrul unităţilor din subordinea autorităţii contractante)
Oferta va cuprinde:
            - Propunerea tehnică: 
           Ofertantul are obligația să prezinte propunerea tehnică care să reflecte asumarea tuturor cerințelor  din Caietul de sarcini. 
Ofertele care nu satisfac în mod corespunzator cerinţele minimale ale caietului de sarcini, sunt considerate neconforme, în conformitate cu prevederile art. 215 alin (5) din Legea nr.98/2016 privind achizițiile publice.

             Se vor respecta condiţiile de mediu, social și cu privire la relațiile de muncă pe toata durata de îndeplinire a contractului de furnizare. În acest sens, se va prezenta o Declarație pe proprie răspundere a ofertantului - Formular nr. 8. 
Informaţii detaliate privind reglementarile care sunt în vigoare la nivel national și se referă la condițiile de muncă și protecția muncii, securității și sanătății în munca, se pot obține de pe site-ul: http://www.inspectmun.ro/legislatie/legislatie.html. În cazul unei asocieri, această declarație va fi prezentata în numele asocierii de către asociatul desemnat lider. 

            - Propunerea financiară: 
             Preţul ofertei va fi exprimat în lei (RON), fără TVA, numai cu două zecimale.
           - Formularele tipizate solicitate de autoritatea contractantă.
Procedura de achiziţie se va finaliza prin încheierea unui contract de prestari servicii, cu începere de la data semnării contractului de către ambele părţi şi până la 31.12.2022.


Autoritatea contractantă îşi rezervă dreptul de a prelungi durata contractului de furnizare, acesta având caracter de regularitate, în conformitate cu dispoziţiile art. 165 alin. (1) din H.G. nr. 395/2016, cu condiţia existenţei resurselor financiare alocate cu această destinaţie.


Prelungirea contractului iniţial nu poate depăşi o durată de 4 luni de la data expirării duratei iniţiale de îndeplinire a acestuia.

Oferta se va depune la Registratura D.G.A.S.P.C. Prahova, din Ploieşti, Şos. Vestului, nr. 14-16, jud. Prahova, cod poştal 100298, etaj 1, camera 101, într-un plic (pachet) închis în mod corespunzător (sigilat) şi netransparent.
Plicul (pachetul) trebuie să fie marcat astfel:

Destinatar: „Autoritate contractantă: Direcţia Generală de Asistenţă Socială şi Protecţia Copilului Prahova”

Titlul (obiectul achiziţiei): Achiziţie servicii de medicina muncii şi servicii de analize medicale pentru salariaţii instituţiei în vederea supravegherii stării de sănătate pentru personalul angajat în cadrul Direcţiei Generale de Asistenţă Socială şi Protecţia Copilului Prahova
Menţiunea: „A nu se deschide înainte de data de 18.04.2022, ora 09.30”
Plicul va fi însoţit de Scrisoarea de înaintare (Formularul nr. 1) – în original, completată şi ştampilată.

	     1. Situaţia personală a participantului

	1.1. Declaraţie privind neîncadrarea în prevederile art. 164, 165 și 167 din Legea nr. 98/2016
	- se va prezenta completat Formularul nr. 2 „Declaraţie privind neîncadrarea în prevederile art. 164, 165 și 167 din Legea nr. 98/2016” (atat ofertantul, cât şi subcontractantul/terţul susţinator vor declara pe propria răspundere că nu se încadrează în situaţiile prevăzute la art. 164, 165 și 167 din Legea nr. 98/2016).

	1.2. Declaraţie privind neîncadrarea în prevederile art. 59 și 60 din din Legea nr. 98/2016
	- se va prezenta completat Formularul nr. 3 „Declaraţie privind neîncadrarea în prevederile art. 59 și 60 din din Legea nr. 98/2016” (atat ofertantul, cât şi subcontractantul/terţul susţinator vor declara pe propria răspundere că nu se încadrează în situaţiile prevazute la art. 59 și 60 din Legea nr. 98/2016) .
Persoanele care dețin funcții de decizie din cadrul autorității contractante în ceea ce priveste organizarea, derularea și finalizarea procedurii de atribuire sunt: Director Executiv : Bocioacă Alexandru-Ion, Director Executiv Adjunct: Șindilă Mihaela, Berceanu Ionela Adriana, Șef serviciu: Nistor Irina, Consilier achizitii publice: Buzățoiu Sorin, Brănoiu Elena Ecaterina, Georgescu Alina Carmen, Bodea Lauretiu, Consilier: Petre Florentina, Inspector de specialitate: Birsan Lavinia, Stroe Maria Alina,  Consilier : Vlad Roxana, Inspector de specialitate : Jalbă Cristina
Prin raportare la prevederile legale aplicabile, ofertanții, terții susținători și subcontractanții nu trebuie să se regăsească în situațiile prevazute la art. 59 si 60 din Legea nr. 98/ 2016, privind achizițiile publice.

	1.3. Certificate privind îndeplinirea obligaţiilor de plată a impozitelor, taxelor şi  contribuţiilor de asigurări sociale
	-initial, se va prezenta completat Formularul nr. 7 „Declaratie pe proprie raspundere din care sa reiasa faptul ca ofertantul nu are datorii către bugetul de stat si bugetul local” – la nivelul lunii anterioare celei in care este prevazut termenul limita de depunere a ofertelor; după stabilirea câştigătorului, se vor prezenta: Certificatul emis de Direcţia Generală a Finanţelor Publice şi Controlul Financiar de Stat (bugetul de stat) şi Certificatul emis de Primaria de la sediul social şi punctul de lucru implicit – taxe şi impozite locale (buget local) – în oricare dintre formele: original/ copie legalizata/ copie lizibilă cu menţiunea „conform cu originalul”.

	2. Capacitatea de exercitare a activităţii profesionale

	2.1. Certificat constatator eliberat de  Registrul Comerţului
	- se va prezenta Certificatul constatator emis de  Registrul Comerţului – ÎN COPIE LIZIBILĂ cu menţiunea „conform cu originalul”, din care să rezulte obiectul de activitate. Ofertantul trebuie să faca dovada ca are codul CAEN asociat obiectului contractului. Certificatul constator va fi prezentat actualizat, eliberat în cursul anului 2022.

	2.2. Autorizaţii specifice pentru prestarea serviciilor
	 Cabinetul de medicina muncii se fie certificat pe specializarea medicina muncii, cu urmatoarele acreditari valabile la data depunerii ofertelor :SR OHSAS 18001/2008; SR EN ISO 9001/2015; ISO14001/2015; ISO45001/2018.
Laboratorul de analize medicale să fie acreditat  RENAR,  conform SR EN ISO 15189/2013, valabil la data depunerii ofertelor.
În cazul unui grup de operatori economici în asociere, care depun o oferta comună, cerinţele de certificare/autorizare/ acreditare trebuie îndeplinite individual de fiecare membru al asocierii pentru partea din contract pe care s-a angajat în acordul de asociere că o va executa, dacă partea respectivă necesită această certificare/autorizare/acreditare. Certificarea/autorizarea/acreditarea se poate utiliza numai în nume propriu, nefiind o resursă transferabilă. 

	3. Capacitatea tehnică şi/sau profesională

	3.1. Informaţii generale despre ofertant
	- se va prezenta completat Formularul nr. 4 „Fişa de informaţii generale” cu datele de identificare ale operatorului economic, inclusiv adresele de e-mail şi web (cerinţă obligatorie pentru transmiterea de date)
NOTĂ:

Ofertantul câștigător are obligaţia de a deschide un cont IBAN la unităţile de Trezorerie ale statului (cerinţă obligatorie pentru efectuarea plăţilor) şi de a-l comunica autorităţii contractante în termen de cel mult 1 zi lucrătoare de la deschiderea acestuia, şi oricum anterior datei semnării contractului.


	3.2. Pregătirea profesională şi calificarea personalului
	- se va prezenta completat Formularul nr. 5  „Declaraţie privind pregătirea profesională şi calificarea persoanelor responsabile pentru îndeplinirea contractului de servicii”.

- declaraţia va cuprinde informaţii detaliate cu privire personalul calificat pe care participantul se angajează să-l folosească pentru îndeplinirea contractului (se vor prezenta documente care să ateste competentele privind studiile, pregătirea profesională si calificarea personalului: autorizatii, certificate, CV etc.).



Operatorii economici vor prezenta:
-  Acordul de asociere, semnat de toți membrii Asocierii [doar în cazul unei Asocieri] 

-  Împuternicire din partea fiecărui membru al Asocierii pentru aceeași persoana, autorizând persoana desemnată să semneze Oferta și să angajeze Ofertantul în procedura de atribuire[doar în cazul unei Asocieri];

-  Acordul de subcontractare/Acordurile de subcontractare pentru Subcontractanții cunoscuți la momentul depunerii Ofertei [dacă este cazul];
Conform dispoziţiilor legale, criteriile de calificare şi selecţie au ca scop demonstrarea potenţialului tehnic, financiar şi organizatoric al fiecărui operator economic participant la procedură, potenţial care trebuie să reflecte posibilitatea concretă a acestuia de a îndeplini contractul şi de a rezolva eventualele dificultăţi legate de îndeplinirea acestuia, în cazul în care oferta sa va fi declarată câştigătoare.

Pentru a demonstra îndeplinirea cerinţelor minime de calificare şi selecţie, operatorii economici vor prezenta:

           > fie certificate emise de către autoritatea publică competentă sau de un organism de drept public / privat care respectă standarde europene de certificare;

           > fie orice alte documente echivalente cu certificarea solicitată care să probeze îndeplinirea cerinţelor.
Neprezentarea documentelor menţionate mai sus sau prezentarea unor documente incomplete, precum şi in situaţia netransmiterii în termen a răspunsurilor la solicitările de clarificari ulterioare, reprezinta riscuri asumate de către ofertanţi şi pot conduce la respingerea ofertelor în cauză.
Întocmit/Verificat:

Serviciul Achiziţii Publice, Tehnic şi Urmărire Contracte 

Responsabil procedură consilier achiziţii publice: Brănoiu Ecaterina

